Ernst G. Hedman

Ernst Gustaf Hedman (18. joulukuuta 1867 Oulu – 21. lokakuuta 1933 Tammisaari) oli suomalainen arkkitehti.

Hedmanin vanhemmat olivat kauppaneuvos Johan Sanfrid Hedman ja Anna Helena Blumenthal. Hän pääsi ylioppilaaksi 1886 Oulun ruotsalaisesta lyseosta ja valmistui arkkitehdiksi Polyteknillisestä opistosta 1890.

Hedman oli vuonna 1892 perustetun helsinkiläisen arkkitehtitoimisto Grahn, Hedman & Wasastjernan osakkaana yhdessä Karl Gustaf Grahnin ja Knut Edgar Wasastjernan kanssa.Uppslagsverket Finland : Grahn, Hedman & Wasastjerna  Hedman toimi myös liikemiehenä Suomessa ja Venäjällä. Viimeksi Hedman oli oikeusministeriön vankeinhoito-osaston taloustarkastajana 1925–1932.

Hedman oli naimisissa vuodesta 1893 Elisabet Maria von Blumenthalin kanssa. Hedmanin veli oli Perttulan kasvatuslaitoksen perustaja ja johtaja filosofian maisteri Edvin Leopold Hedman (1863–1915).

 Grahn, Hedman & Wasastjernan suunnittelemia rakennuksia 
 Asuinkerrostalo Pohjoinen Makasiinikatu 9, Helsinki 1894, purettu 1967
 Kotkan kauppahalli 1897
 Fennian talo, Helsinki 1899
 Wasa Aktiebankin talo, Helsinki 1899
 Sumeliuksen talo, Tampere 1901
 1. palkinto Riian kaupungintalon suunnittelukilpailussa 1904Arkkitehtuurimuseo : Kaupungintaloista järjestetyt arkkitehtuurikilpailut 

 Lähteet 

 Aiheesta muualla 
 Arkkitehtitoimisto Grahn, Hedman & Wasastjerna (Arkitekturbyrå), Aleksanterinkatu 46 (Central Passagen), Helsingin kaupunginmuseon kuvakokoelmat Finnassa

Luokka:Suomalaiset arkkitehdit
Luokka:Vuonna 1867 syntyneet
Luokka:Vuonna 1933 kuolleet